喺2011年1月5號，繼2010年早期同鄭融合唱嘅派台歌《愛得起》之後，隔咗接近一年時間，終於派出今年佢嘅第一主打改篇歌曲《ifyouwantme》去各大電台同埋電視台。商業電台不嬲都唔支持無綫電視出身嘅歌手，新人一年之後好多都唔會有機會再次上佢個榜，但就喺呢首歌派台之後，佢嘅感情同歌唱技巧唔單止令到外界對佢改觀，佢亦都榮獲商業電台嘅唱片騎師黃君慧、余迪偉同鄺兆昌喺電台度讚賞，最後佢終於可以上倒903專業推介。